У той жа Малінаўцы (не сумняюся, што і ў іншых раёнах сталіцы, ды не толькі) на пад’ездах пачалі з’яўляцца відэакамеры. На дзвярах не толькі пад’ездаў, але і “падсобак”, узніклі налепкі “Ведется видеонаблюдение”. Можна меркаваць, што “вялікі брат” у асобе дзяржавы будзе сачыць не толькі за грамадскім парадкам, але і за тым, колькі разоў чалавек пад’ехаў да ўласнага дома на таксоўцы, а потым запытаць, адкуль у яго на гэта грошы. Ці адсочваць, хто да каго ходзіць і хто з кім сустракаецца. Бо апроч таго, каб развесіць відэакамеры назірання на пад’ездах, існуе ідэя аснасціць назіральнай тэхнікай ледзьве не кожны лесвічны пралёт.